**รายการตรวจสอบสำหรับการเก็บข้อมูลผลกระทบด้านสิทธิมนุษยชนของบรรษัท**

**คำถามโดยทั่วไปสำหรับเอ็นจีโอและกลุ่มที่ทำงานในชุมชน**

 **หมายเหตุ: ด้านล่างเป็นรายการตรวจสอบ**

**Q. ทำไมต้องจัดทำข้อมูล?**

1. การเก็บข้อมูลการปฏิบัติมิชอบด้านสิทธิมนุษยชนที่เกี่ยวข้องกับบริษัท อาจเป็นขั้นตอนแรกที่สำคัญเพื่อกำหนดทิศทางและสนับสนุนการดำเนินงานเพิ่มเติม เพื่อเปลี่ยนแปลงการปฏิบัติของบริษัท หรือเพื่อให้บริษัทต้องรับผิดชอบต่อสิ่งที่เกิดขึ้น

เมื่อมีการจัดทำข้อมูลแล้ว เราสามารถใช้ข้อมูลนั้นเพื่อการรณรงค์กดดันเพิ่มเติม ทั้งการเชื่อมโยงชุมชนที่ได้รับผลกระทบกับหน่วยงานอื่น ๆ ซึ่งอาจให้ความสนับสนุนหรือคำปรึกษาได้ การติดต่อกับสื่อมวลชน หรือการรณรงค์ทางออนไลน์ หรือการฟ้องคดี เป็นต้น

ถ้ามีการเผยแพร่ข้อมูลนั้นต่อสาธารณะ จะช่วยเปิดโปงให้เห็นการปฏิบัติของบริษัท ทำให้เกิดแรงกดดันเพื่อการเปลี่ยนแปลงมากขึ้น

**Q. รายการตรวจสอบมีประโยชน์อย่างไร?**

1. รายการตรวจสอบช่วยให้กลุ่มในท้องถิ่นสามารถจัดทำข้อมูลที่ครอบคลุมแง่มุมที่สำคัญเกี่ยวกับสถานการณ์ด้านสิทธิมนุษยชนที่เกี่ยวข้องกับบริษัท การจัดทำข้อมูลด้านสิทธิมนุษยชนอาจเป็นกระบวนการที่ซับซ้อน การมีรายการตรวจสอบไม่ได้ช่วยให้การจัดทำข้อมูลเกี่ยวกับสถานการณ์นั้นสมบูรณ์แบบ แต่ช่วยประกันว่าจะมีการเก็บข้อมูลที่ครอบคลุมองค์ประกอบที่สำคัญ และกระบวนการที่เกิดขึ้น ทั้งนี้เพื่อช่วยให้ชุมชนและหน่วยงานที่ทำงานกับพวกเขา สามารถจำแนกแนวทางการดำเนินงานต่อไปได้

เราจะเพิ่มแนวปฏิบัติและตัวอย่างสำหรับแต่ละคำถามในรายการตรวจสอบ โดยเราจะทำการปรับปรุง เพิ่มเติม และแก้ไขรายการตรวจสอบเหล่านี้อย่างสม่ำเสมอ โดยใช้ข้อมูลจากการเก็บข้อมูลกรณีที่ผ่านมา

**Q. เราสามารถใช้รายการตรวจสอบนี้กับกรณีแบบใดบ้าง?**

1. เราสามารถใช้กับเหตุการณ์ที่เกิดขึ้นเพียงครั้งเดียว เช่น โรงงานไฟฟ้า การคุกคามต่อผู้พิทักษ์สิทธิมนุษยชน หรือสารเคมีที่แพร่กระจายเข้าไปในแหล่งน้ำ

และอาจใช้เพื่อเก็บข้อมูลเกี่ยวกับสถานการณ์ด้านสิทธิมนุษยชนในวงกว้าง/ที่เกิดขึ้นอย่างต่อเนื่อง และเกี่ยวข้องกับบุคคลจำนวนมากที่ทำการปฏิบัติมิชอบ ยกตัวอย่างเช่น การบังคับไล่รื้อชุมชน ตามมาด้วยการคุกคามผู้ประท้วงและการจำกัดการเข้าถึงแหล่งน้ำ

**Q. หากไม่มีรายการตรวจสอบที่แปลเป็นภาษาพูดในท้องถิ่นล่ะ?**

1. เราสนับสนุนให้มีการแปลรายการตรวจสอบเป็นภาษาในท้องถิ่น และให้จัดทำข้อมูลเป็นภาษาใดก็ได้

**Q. เรามีคำตอบให้กับทุกคำถามหรือไม่?**

1. ไม่ ในหลายกรณี เราไม่มีข้อมูลมากพอที่จะตอบทุกคำถาม ในกรณีเช่นนั้น ให้ระบุว่า “***ไม่ทราบ***” สำหรับบางคำถาม

คำถามสามข้อแรกอาจเพียงพอที่ช่วยให้เห็นรายละเอียดของเหตุการณ์ ส่วนคำถามข้อที่ 4-6 เป็นข้อมูลเพิ่มเติมที่อาจเป็นประโยชน์ และเป็นข้อมูลที่อาจต้องอาศัยความช่วยเหลือจากเอ็นจีโอซึ่งทำงานสนับสนุนชุมชนนั้น

**Q. เอาภาพถ่ายและวีดิโอใส่เข้าไปด้วยได้หรือไม่?**

1. ได้ ซึ่งจะเป็นข้อมูลเพิ่มเติมที่สำคัญ ในกรณีที่ทำได้/และปลอดภัยก็ควรทำเช่นนั้น ทั้งนี้ควรระบุรายละเอียดเพิ่มเติมด้วยว่า ใครเป็นผู้ถ่ายภาพหรือวีดิโอ ถ่ายเมื่อไร และแสดงให้เห็นอะไร

**Q. คำตอบที่มีให้กับรายการตรวจสอบเหล่านี้ เป็นข้อมูลที่เปิดเผยต่อสาธารณะหรือไม่?**

1. จะมีการเผยแพร่ต่อสาธารณะเฉพาะเมื่อได้รับความยินยอมจากบุคคลหรือกลุ่มที่เราเก็บข้อมูลเท่านั้น รายการตรวจสอบนี้จะช่วยให้เกิดการจัดทำข้อมูลซึ่งควรเปิดเผยต่อสาธารณะ ทั้งนี้เพื่อประโยชน์ในการประเมินขั้นพื้นฐานระดับชาติเกี่ยวกับภาคธุรกิจและสิทธิมนุษยชนในประเทศไทย แต่เรายอมรับว่า การเผยแพร่ข้อมูลเหล่านี้อาจเป็นประเด็นที่มีความอ่อนไหวเช่นกัน

**Q. ควรทำอย่างไรถ้าบุคคลที่เกี่ยวข้องกับสถานการณ์บางส่วนตกอยู่ใต้ความเสี่ยง?**

**A.** ควรมีการระบุข้อมูลนั้นอย่างชัดเจนในรายการตรวจสอบ และควรมีการให้ข้อมูลเฉพาะเมื่อได้รับความยินยอมจากบุคคลที่ตกอยู่ใต้ความเสี่ยงเท่านั้น

1. **แผนการในระยะยาวของโครงการนี้เป็นอย่างไร?**
2. เราต้องการจัดทำข้อมูลที่น่าเชื่อถือซึ่งเป็นหลักฐานแสดงให้เห็นถึงผลกระทบของภาคธุรกิจต่อการดำรงชีพและสิทธิของชุมชน รวมทั้งสิ่งแวดล้อม ทั้งนี้เพื่อให้เกิดประโยชน์ต่อการประเมินขั้นพื้นฐานระดับชาติเกี่ยวกับภาคธุรกิจและสิทธิมนุษยชนในประเทศไทย

เป้าหมายเพื่อต้องการให้ชุมชนและกลุ่มในพื้นที่ทุกแห่ง มีช่องทางในการเก็บข้อมูลเกี่ยวกับการปฏิบัติมิชอบด้านสิทธิมนุษยชนของบรรษัท ซึ่งอาจเป็นข้อมูลที่อาจนำไปสู่การเปลี่ยนแปลงได้

**Q. ถ้ามีคำถาม สามารถสอบถามจากใครได้?**

ณัฐพร อาจหาญ nattaporn@manushyafoundation.org และ

นาดา ไชยจิตต์ nada@manushyafoundation.org